b'\n_START_ARTICLE_\nRa\xc4\x8dunalni\xc5\xa1ko podprto na\xc4\x8drtovanje\n_START_PARAGRAPH_\nRa\xc4\x8dun\xc3\xa1lni\xc5\xa1ko podp\xc5\x95to na\xc4\x8drtov\xc3\xa1nje ali ra\xc4\x8dun\xc3\xa1lni\xc5\xa1ko podp\xc5\x95to konstru\xc3\xadranje (v angle\xc5\xa1\xc4\x8dini kratica CAD pomeni Computer Aided Design ali pa tudi Computer Aided Drafting) je ime za metode in postopke, s katerimi uporabimo ra\xc4\x8dunalnik kot pripomo\xc4\x8dek pri in\xc5\xbeenirskem delu. Obi\xc4\x8dajno ga omenjamo skupaj z ra\xc4\x8dunalni\xc5\xa1ko podprto proizvodnjo (Computer Aided Manufacturing - CAM)._NEWLINE_CAD vklju\xc4\x8duje tako programsko kot tudi strojno ra\xc4\x8dunalni\xc5\xa1ko opremo. Podro\xc4\x8dja uporabe pa zajemajo strojni\xc5\xa1tvo, gradbeni\xc5\xa1tvo, arhitekturo, geodezijo, elektrotehniko, lesarstvo.'